Ardiiɗo lesdi hiddeekoojo, Prof. Yemi Osinbajo tefri anniyiiɓe kuuɗe hijju hikka latta ciima’en Naajeeiya holɗinaaɓe, wooɗa gikku’en, yaake jonde maɓɓe nder lesdi cenindu ngam kuuɗe dewal ngal yaariɓe.
Osibanjo waɗi noddandu ndun on yaake nde waɗananno hijjooɓe artuɓe ‘yummuki hikka jawaabu ha Abuja laamorde lesdi Naajeeriya.
Professor Osinbajo mo ministaajo laamorde lesdi, Malam Muhammad Musa Bello, wakkili haa lamar kan andini, nasaraaku ngu kuuɗe hijju heɓata ɗo yowi on dow tiinare nde gollooɓe ngomnati huuwooɓe nder hukuuma hijju ka lesdi hawtaade e daraare mgomnati.
O andini dow taskaramji kuuɗe hijju fuɗɗaama naa hande, iga ko ministaajo yaasi lesdiiku pamaro mo lesdi, Malama Khadija Bukar Abba, ardi Aagal wakili’en ngomnati faaki lesdi sawdiyya, haa narridal fiɓidaa hakkunde ngomnati Naajeeriya e hukuumaaji lesdi Sawdiyya dow kuuɗe hijju hikka.
Prof. Osinbajo wangini seyo mum bee baawal ɓaawo ngal lesdi Saudiyya hokkata Naajeeriya, non O mani hukuuma yaasi lesdiiku lesdi Naajeeriya e hukuuma hijju lesdi ndin fuu bee daraare e taskaramji cembiɗɗi ngam heɓuki nasaraaku kuuɗe hijju hikka.
Non O tefri gollooɓe hukuum,a hijju ka lesdi taa yortina jokke seeto anniyiiɓe kuuɗe hijju hikka fuu hewtinaama lesdi Ceenindi hijji warti boo jam.
Gurin
fuv_Latn fuv_Latn fuv_Latn fuv_Latn fuv_Latn fuv_Latn hau_Latn